|  |  |
| --- | --- |
|  | **EELNÕU** |
|  | {regDateTime} nr {regNumber} |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Lääne-Viru maakonna arengustrateegia tegevuskava 2024-2028 heakskiitmine** |
|  |
| Vastavalt kohaliku omavalitsuse korralduse seaduse (KOKS) § 61 lõikele 1 on omavalitsus-üksuste ülesanne ühiselt kavandada maakonna arengut ja suunata selle elluviimist.  Nimetatud ülesanne on antud Lääne-Viru maakonnas kõigi maakonna kohaliku omavalitsuse üksuste otsustega täitmiseks Lääne-Viru Omavalitsuste Liidule.  KOKS § 373 lõike 1 järgi peab maakonnal olema arengustrateegia, mis on aluseks maakonna kohaliku omavalitsuse üksuste ja koostööpartnerite poolt ühiselt maakonna arengu suunamisel, ühiselt tehtavate ja omavalitsusüksuste ülese mõjuga investeeringute kavandamisel, investeeringuteks toetuse taotlemisel ning KOKS-i § 61 lõikes 1 nimetatud kohaliku omavalitsuse üksustele antud ühiste ülesannete täitmisel.  KOKS § 374 lõike 4 kohaselt uuendatakse strateegiat vähemalt kord nelja aasta jooksul. KOKS-i § 374 lõike 2 järgi peab maakonna arengustrateegial olema tegevuskava, mis ei pea hõlmama kogu arengustrateegia kehtivuse perioodi. Kuna maakonnal on erinevatest toetusmeetmetest (nt maakonna arengustrateegia elluviimise toetusmeede (MATA)) võimalik rahastust taotleda ainult maakonnaülestele ning maakonna arengustrateegia tegevuskavas kajastuvatele tegevustele, peab tegevuskava üle vaatama ja uuendama igal aastal.  Lääne-Viru Omavalitsuste Liidu üldkoosolek otsustas 26. jaanuaril 2024 võtta vastu Lääne-Viru maakonna arengustrateegia tegevuskava 2024-2028 eelnõu ning esitada nimetatud dokument heakskiitmiseks Lääne-Virumaa kohalike omavalitsuste üksuste volikogudele.  Kohaliku omavalitsuse korralduse seaduse § 374 lõigete 2 ja 3 alusel: | |
| 1. Kiita heaks Lääne-Viru maakonna arengustrateegia tegevuskava 2024-2028, mille lahutamatuks osaks on maakonna arengustrateegia elluviimise toetuse (MATA) vahendite kasutamise tegevuskava 2024-2027. | |

1. Otsus jõustub teatavakstegemisest.

Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul otsusest teada saamise päevast või päevast, millal oleks pidanud otsusest teada saama.

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |