|  |  |
| --- | --- |
|  | **EELNÕU** |
|  | 07.02.2024 nr 1-4/24/149 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Arvamuse andmine Tõõrakõrve uuringuruumi uuringuloa taotluse kohta** |
|  |
| Tapa Vallavolikogu tutvus Keskkonnaameti poolt 11.01.2024 kirjaga nr DM-126401-8 saadetud Marina Minerals OÜ (registrikood 11349875) Tõõrakõrve uuringuruumi geoloogilise uuringu loa taotlusega (edaspidi *uuringuluba*) (registreeritud 12.01.2024 nr 6-4/24/102-1).  Marina Minerals OÜ taotleb uuringuluba Tapa vallas riigiomandisse kuuluvatele kinnistutele. Suuremas osas kattub uuringuruumi teenindusala Tõõrakõrve külas asuva Loobu metskond 240 (katastritunnus 79001:001:0119) kinnistuga. Uuringuruumi teenindusala lõunaosa kattub Tapa linnas asuva Kauba tn 8 // Uus tn 15 // Valve tn 5 // Tapa raudteejaam (katastritunnus 79101:017:0045) kinnistuga. Taotletava uuringuruumi teenindusala pindala on 16,20 ha. Taotletava loa kehtivusajaks on kolm aastat. Lähimad elamud asuvad uuringuruumist ligikaudu 400 m kaugusel idasuunas.  Uuringu käigus plaanitakse rajada kuni 25 uuringukaeveõõnt ja kuni 25 uuringupuurauku sügavusega kuni 10 m. Uuritavaks maavaraks on liiv. Uuringuloa taotluse kohaselt on Marina Minerals OÜ-l huvi uuringute lõppemisel kaevandamisloa taotlemiseks.  Tõõrakõrve uuringuruum kattub täies ulatuses Tapa valla üldplaneeringu kohase rohevõrgustiku koridori alaga. Rohevõrgustiku toimimise tagamine on planeerimisseaduse (PlanS) § 75 lg 1 p 10 kohaselt kohaliku omavalitsuse (KOV) ülesanne ning selle ülesande täitmiseks on üldplaneeringuga seatud tingimused, mille täitmist peab omavalitsus tegevuste lubamisel järgima. Juhul, kui Marina Minerals OÜ otsustab pärast geoloogiliste uuringute läbiviimist kaevandamisluba taotlema hakata, peab taotleja arvestama, et KOV ei saa anda nõusolekut tegevustele, mille puhul ei ole tõendatud, et need ei oma negatiivset mõju rohevõrgustiku toimimisele. Selleks, et KOVil oleks kaevandamisloa taotlusele arvamuse andmisel piisavalt teavet rohevõrgustiku toimimise kohta, peab Keskkonnaamet omavalitsusele edastama muuhulgas rohevõrgustiku toimimise hinnangu. Nimetatud hinnang võib sisalduda Keskkonnaameti poolt koostatavas keskkonnamõjude eelhinnangus või olla eraldiseisev dokument, mille koostab (või korraldab koostamise) taotleja. Omavalitsuse jaoks on oluline, et kaevandamisloa taotlusmaterjalid sisaldaksid ala väärtuste ja rohevõrgustiku kui terviku toimimise kirjeldust, kavandatava tegevuse mõju analüüsi (soovitatavalt koos maastikuanalüüsi skeemidega), järeldusi mõju kohta ning leevendusmeetmete soovitusi. Analüüsi tulemusel peab selguma, kas ettevõtte poolt kirjeldatud tootmisprotsessi korral säilib rohevõrgustiku toimimine või on mingil ajal piirkonda vaja nt asenduskoridori. Eksperthinnangu koostamisse peab olema kaasatud ekspert, kellel on varasem kogemus rohevõrgustiku analüüside teostamise osas. Eelpool kirjeldatud analüüsile ja PlanS § 75 lg 1 p 10 tuginedes on omavalitsusel vajadusel võimalik arvamuse andmisel seada rohevõrgustiku asukoha ja toimimist tagavaid tingimusi või kitsendusi.  Kui Keskkonnaamet otsustab rohevõrgustiku toimimist kaevandamistegevuse puhul hinnata keskkonnamõjude eelhinnangu koostamisel, siis juhime tähelepanu riigikohtu halduskolleegiumi kohtuasjale nr 3-20-1247, mille kohaselt on kohaliku omavalitsuse jaoks ettevaatus- ja vältimispõhimõtte rakendamiseks oluline teave kaevandamise keskkonnamõju ja selle leevendamise võimaluste kohta (p 22). Kolleegium leidis, et Keskkonnaamet ei või pärast taotluse KOVile saatmist jääda keskkonnamõju hindamise ja keskkonnajuhtimissüsteemi seaduse (KeHJS) järgi kohustusliku eelhinnangu andmisega ootama KOV maapõueseaduse (MaaPS) § 49 lg 6 kohase arvamuse valmimist (p 24). Eelhinnang tuleb koostada ja KeHJS § 11 lg 22 järgi KOVle esitada niipea kui võimalik, seejuures võimaluse korral nii, et KOVl jääks pärast eelhinnanguga tutvumist veel piisavalt aega oma arvamuse kujundamiseks.  Lisaks eelnevale on Tapa Vallavolikogu seisukohal, et kuivõrd uuringuruumi lähedusse jäävad elumajad, siis tuleb kaebuste vältimiseks välitööde teostamise tööaeg reguleerida selliselt, et välitöid tohib teostada tööpäevadel 8.00-17.00. Nädalavahetustel ja riiklikel pühadel on välitööde teostamine keelatud.  Lähtudes eeltoodust ja kohaliku omavalitsuse korralduse seaduse § 22 lõikest 2, maapõueseaduse § 27 lõikest 7, Tapa valla üldplaneeringust ja geoloogilise uuringu loa taotlusest:   1. Nõustuda Marina Minerals OÜ-le Tõõrakõrve geoloogilise uuringu loa väljastamisega Loobu metskond 240 kinnistule Tõõrakõrve külas ja Kauba tn 8 // Uus tn 15 // Valve tn 5 // Tapa raudteejaam kinnistule Tapa linnas Tapa vallas alljärgneval tingimusel:    1. välitöid tohib teostada tööpäevadel 8.00-17.00 ning nädalavahetustel ja riiklikel pühadel on välitööde teostamine keelatud. 2. Otsus jõustub teatavakstegemisest.   Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul otsusest teada saamise päevast või päevast, millal oleks pidanud otsusest teada saama. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
|  | | |
|  | | |
|  | | |
| Eelnõu ja seletuskirja koostaja | Keskkonnaspetsialist Mailis Sepp |
| Eelnõu esitaja ja ettekandja | Keskkonnaspetsialist Mailis Sepp |